Na podlagi 100. člena Zakona o cestah (Uradni list RS, št. 109/10, 48/12, 36/14 – odl. US, 46/15, 10/18 in 123/21 – ZPrCP-F), 6. člena Zakona o pravilih cestnega prometa (Uradni list RS, št. 156/21 – uradno prečiščeno besedilo in 161/21 – popr.), 3. in 17. člena Zakona o prekrških (Uradni list RS, št. 29/11 – uradno prečiščeno besedilo, 21/13, 111/13, 74/14 – odl. US, 92/14 – odl. US, 32/16, 15/17 – odl. US, 73/19 – odl. US, 175/20 – ZIUOPDVE in 5/21 – odl. US), 6. člena Zakona o voznikih (Uradni list RS, št. 85/16, 67/17, 21/18 – ZNOrg, 43/19, 139/20 in 43/22), 3. člena Zakona o občinskem redarstvu (Uradni list RS, št. 139/06 in 9/17), 9. člena Zakona o financiranju občin (Uradni list RS, št. 123/06, 57/08, 36/11, 14/15 – ZUUJFO, 71/17, 21/18 – popr., 80/20 – ZIUOOPE, 189/20 – ZFRO, 207/21 in 44/22 – ZVO-2), 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE) in 19. člena Statuta Občine Ravne na Koroškem (Uradno glasilo slovenskih občin, št. 16/16 in 9/22) je Občinski svet Občine Ravne na Koroškem na \_\_. Redni seji, dne \_\_. \_\_. \_\_\_\_ sprejel

**ODLOK**

**O SPREMEMBAH IN DOPOLNITVAH ODLOKA O**

**UREDITVI, UPRAVLJANJU IN NADZORU MIRUJOČEGA**

**PROMETA V OBČINI RAVNE NA KOROŠKEM**

**1. člen**

V Odloku o ureditvi, upravljanju in nadzoru mirujočega prometa v Občini Ravne na Koroškem (Uradno glasilo slovenskih občin, št. 55/2020), se v drugem odstavku 11. člena doda 10. točka, ki se glasi:

» • površine, namenjene polnjenju vozil na električni pogon, «.

Dosedanja 10. točka postane 11. točka.

**2. člen**

V 11. členu se za petim odstavkom doda nov šesti odstavek, ki se glasi:

»(6) Vozniki vozil na električni pogon lahko na površinah, ki so namenjene polnjenju vozil na električni pogon, brezplačno parkirajo vozila največ do tri ure med 07.00 in 22.00 uro. Čas dovoljenega parkiranja in način parkiranja sta razvidna s prometne signalizacije. Voznik mora v vozilu na električni pogon označiti čas prihoda na notranji strani vetrobranskega stekla na armaturni plošči tako, da je dobro viden in v celoti čitljiv z zunanje strani vozila skozi vetrobransko steklo.«

Dosedanji šesti odstavek postane sedmi odstavek.

**3. člen**

Ta odlok začne veljati naslednji dan po objavi v Uradnem glasilu slovenskih občin.

Številka: 371-0009/2022

|  |  |
| --- | --- |
| Ravne na Koroškem, dne \_\_\_\_\_\_\_\_\_\_\_\_\_\_\_\_ | Občina Ravne na Koroškemdr. Tomaž ROŽENžupan |